Author: Viera Martincová
Last saved by: MZ SR

P r e d k l a d a c i a   s p r á v a

k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 752/2004 Z.z., ktorým sa vydávajú indikátory kvality na hodnotenie poskytovania zdravotnej starostlivosti

Podnet na vypracovanie návrhu nariadenia vlády
    Návrh  nariadenia vlády sa predkladá na základe § 7 ods. 7 zákona č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov. 

Vyjadrenie účelu a odôvodnenie potreby návrhu nariadenia vlády
Cieľom návrhu nariadenia vlády je zlepšenie hodnotenia poskytovanej zdravotnej starostlivosti u poskytovateľov v oblasti tých ochorení, ktorých výskyt je u obyvateľstva Slovenskej republiky celospoločensky závažný, t.j. onkologických, kardiovaskulárnych, chirurgických, diabetologických a iných závažných ochorení. 

Obsah návrhu nariadenia vlády
Navrhovaný nový zoznam indikátorov kvality pre rok 2006 upravuje a vylepšuje pôvodný zoznam indikátorov kvality uvedený v prílohe nariadenia vlády Slovenskej republiky č. 752/2004 Z.z., ktorým sa vydávajú indikátory kvality na hodnotenie poskytovania zdravotnej starostlivosti. Tento zoznam bude pravidelne doplňovaný o nové indikátory kvality podľa aktuálnej potreby.   

Dopad na štátny rozpočet   
Návrh nariadenia vlády nebude mať dopad na štátny rozpočet, rozpočty obcí a rozpočty vyšších územných celkov. Návrh nebude mať priamy finančný, ekonomický a environmentálny dopad, ani vplyv na zamestnanosť a na podnikateľské prostredie. Návrh nariadenia vlády je v súlade s Ústavou Slovenskej republiky, so zákonmi ako aj s medzinárodnými zmluvami a inými dokumentmi, ktorými je Slovenská republika viazaná.

Informácia o pripomienkovom konaní
	Návrh nariadenia vlády bol predložený na medzirezortné pripomienkové konanie spolu 38 subjektom v dňoch od 15. novembra 2005 do 24. novembra 2005 v skrátenej 7-dňovej lehote. Materiál sa na rokovanie vlády Slovenskej republiky predkladá bez rozporu. Súčasťou materiálu je aj vyhodnotenie pripomienkového konania.   

Dôvod nesprístupňovania návrhu nariadenia vlády
Nie je dôvod nesprístupňovania návrhu nariadenia vlády.